Si Dolores Sison inaapod kan mga kapamilya niyang Sweetheart na tanda nin pagpadangat saiya, Dollie o Maam Dollie o Bossao Madam kan mga katrabaho asin empleyado niya sa unibersidad. Alagad, maski an tindog niya sa komunidad halangkaw na gayo dakul na nasabi na siya mahuyo an boot, magalang asin may respeto sa mga katrato, pirming masanggaya asin mangiriton. Sarabi sa unibersidad, garo dai lamang nagwawara an daro-dara niyang gayon sa pisikal asin sa pagkatawo. Pino maghiro, siya kun magdarang bado elegante asin pirming tama sa porma. Matandaan an sinabi ni Bienvenido Santos, na nagsurat kan 1977, manongod sa pagkatawo asin personalidad niya, She spreads cheer. Her bubbly laughter, her sunny disposition, her charities have lightened many heavy hearts... 